**Reunió ordinària de la Junta de l’AMPA de l’Escola Ferran Sunyer**

Assistents: Anna, Natxo, Amparo, Anouk, Josep, Xènia, Sandra, Suzanne, José.

Data: 06 de febrer de 2020

Hora: 17-19 h

Lloc: Sala de mestres

ORDRE DEL DIA

1. Aprovació de les actes de la reunió ordinària del 12/12/2019 i del 10/01/2020.
2. Valoració reunió amb direcció.
3. Cercavila Santa Eulàlia.
4. Tabals:
* Estat dels instruments.
* Grup de mares i pares.
1. Difusió manifestació TEIS.
2. De AMPA a AFA. Infogràfic.
3. Setmana cultural.
4. Berenar intercultural.
5. Taller de primavera – posar data.
6. Biblioteca.
7. Diada escola pública.
8. Torn obert de paraula.

**1. Aprovació de les actes de la reunió ordinària del 12/12/2019 i del 10/01/2020.**

Aprovades pels presents.

**2. Valoració reunió amb direcció.**

Dinantia - S'ha iniciat l'ús de l'aplicació Dinantia com a eina de comunicació amb les famílies de l'escola. L'aplicació els permet assegurar que totes les famílies estan informades, ja que l’escola pot veure els que han rebut les comunicacions i els que no. Dos o tres famílies han dit que no estan d'acord amb que els recursos d'una escola pública es destinin a una empresa privada, però l'escola considera que val la pena per millorar la comunicació amb les famílies. Com AMPA estem totalment d'acord amb l'escola.

Com AMPA seria interessant saber si es pot utilitzar la plataforma per enviar butlletins i informació puntual, sobretot tenint en compte que no tenim una llista completa de les famílies de l'escola i hi ha alguns cursos en els quals la comunicació no funciona bé. Des de coordinació s’enviarà un correu a l'escola preguntant si tenim accés a aquest recurs.

Un altre tema important de la reunió amb direcció és el canvi de la quota escolar. De moment, les famílies de primària paguen una quota de material i una altra quota de reutilització de llibres. La idea per al curs que ve és ajuntar les dues quotes en una, ja que treballant per projectes es fan servir cada vegada menys llibres i cal un altre tipus de materials. Direcció ho parlarà també en una reunió de delegats per facilitar la comunicació d'aquest canvi a les famílies.

Molts membres de l'AMPA no estan d'acord amb que les famílies hagin d'assumir aquesta despesa cada curs i opinen que el hauria d'assumir el Consorci. Ha sorgit la idea de dirigir-nos com AMPA directament a el Consorci per veure què es pot fer i en tot cas que l’escola estigui informada d’aquesta reclamació. Es farà un escrit i l'enviarem a l'escola per veure si estan d'acord.

**3. Cercavila Santa Eulàlia.**

Dissabte cal algú de l'AMPA a l'escola a les 9.15 i algú de l'AMPA més alguns voluntaris al Pati Manning a les 9.30h.

La Suzanne anirà a obrir l'escola a les 9.15h i després hi anirà l’Amparo. La Sandra anirà a al Pati Manning amb una mare voluntària. Hi ha hagut un problema amb la comunicació i no han sortit molts voluntaris. Després de la cercavila, l’Amparo anirà a tancar l'escola.

No se sap què es farà amb els suports de fusta que fem servir per exposar la Cucafera. La Sandra preguntarà si es poden deixar al Pati Maning o cal endur-nos-els.

**4. Tabals.**

L'escola ha ofert pagar l'arranjament dels instruments. Així que en Xavi, el monitor de tabals, ha comprat els pegats, corretges i mosquetons que fan falta.

D'altra banda, cal parlar amb la Cristina del menjador per a millorar la comunicació amb les famílies. La idea és fer un grup de WhatsApp de les famílies de tabals. També es pensa que l'escola podria ajudar amb la comunicació, per exemple via Dinantia.

Arran d'això, ha sortit que alguns no estan d'acord amb que hi hagi activitats organitzades obligatòries al migdia.

Pel que fa al grup de tabals per a mares i pares, cal esbrinar com es pot organitzar. Per començar, l’Amparo li preguntarà al monitor de tabals.

**5. Difusió manifestació TEEIS.**

La manifestació tindrà lloc el dilluns, 24 de febrer, al matí. Estem tots d'acord amb fer difusió perquè les famílies puguin sortir a donar suport a aquestes educadores.

D'altra banda, s'ha parlat de possibilitat de fer l'assemblea de TEEIS a l'escola, que normalment tenen lloc els dissabtes al matí. L'escola ja ha donat el seu permís i a l'AMPA també ens sembla bé. Ha sorgit que una altra possibilitat seria Calàbria 66, on es poden fer reserves l'auditori de manera gratuïta.

**6. De l’AMPA a AFA. Infogràfic.**

S'ha parlat de canviar el nom d'AMPA a AFA. Per fer-ho, cal convocar una assemblea i votar el canvi. Després hi ha una sèrie de tràmits que cal fer.

Alhora, es veu que en altres escoles ja hi ha AFI (famílies i infants). Així que potser hauríem de pensar si convé fer-ho així.

S'ha debatut si convé fer-ho ara o el curs que ve. D'una banda, si es fa ara es pot canviar la informació i fer el infogràfic nou per al començament del curs que ve. D'altra banda, això pot implicar més tràmits.

Es convocarà una assemblea extraordinària per al dijous 05 de març. L'assemblea serà mitja hora abans de la reunió de la junta i es tractarà de canviar el nom d'AMPA a AFA (o AFI). La Suzanne prepararà un escrit explicant perquè vindria bé fer aquest canvi.

**7. Setmana cultural.**

Per intentar implicar les famílies en la setmana cultural, s'ha inclòs una nota al butlletí convidant a famílies interessades en preparar algun taller o activitat per realitzar en horari lectiu.

D'altra banda, s'ha parlat de la possibilitat d'organitzar alguna activitat més. Hi ha la possibilitat d'organitzar una xerrada sobre els trastorns alimentaris. També ha sorgit la idea d'organitzar una mostra de menjar interpretada de maneres diferents en diferents cultures.

**8. Berenar intercultural.**

S'ha parlat amb direcció sobre fer el berenar intercultural durant la Setmana Cultural i han estat d'acord. La Rosa, de l’equip directiu, actualment està de baixa, així que l'escola no pot implicar-se molt en la preparació. Però sí que ens ajudarà a comunicar-nos amb algunes de les famílies per organitzar el menjar.

La junta considera que estaria bé organitzar el berenar per a la setmana cultural i s'ha posat com a data el divendres, 20 de març.

**9. Taller de primavera – posar data.**

Serà el dissabte 9 o el dissabte 16 de maig. Està per confirmar.

**10. Biblioteca.**

L’Anna i la Suzanne aniran dijous que ve a parlar amb la professora encarregada de la biblioteca per veure com es pot dinamitzar.

**11. Diada escola pública.**

La diada és el dissabte 28 de març. S'ha de decidir si participarem o no.

**12. Torn obert de paraula.**

En la propera junta cal parlar amb l'arranjament i neteja de les figures de la nostra escola.

Hi ha hagut problemes amb la recollida dels nens i nenes de les classes d'anglès. L’Eliza ha fet una autorització per poder facilitar-ho.

La reunió ha acabat a les 19h.